Frekvens

Frekvens, også kalt periodetallet, er et mål på antallet ganger en hendelse gjentar seg i løpet av en tid. For å beregne frekvens, setter man et fast tidsintervall, teller antall ganger en hendelse inntreffer og dividerer på tidsintervallets lengde.

Beregning 
Så lenge hendelsene inntreffer regelmessig er en enkel metode for å beregne frekvens å måle tiden mellom to ganger hendelsen inntreffer (perioden) og så beregne frekvensen f som den inverse av denne tiden: 

der  er tiden mellom de to hendelsene (perioden) i sekunder.
For uregelmessige hendelser brukes definisjonen under

hvor  er antall hendelser og  er tidsrommet for observasjonen, uttrykt i enhetstiden.

Enhet og symbol 
Vanlige symboler for frekvens er f og , og for vinkelfrekvens .

SI-enheten for frekvens er i hertz (Hz), oppkalt etter den tyske fysikeren Heinrich Rudolf Hertz. Med en 1 Hz menes at en hendelse gjentar seg en gang per sekund. Hertz er dermed lik invers sekund, dvs. Hz=s-1. Andre enheter har vært brukt til å måle frekvens som: rotasjoner per sekund, omdreininger per minutt (rpm). Hjerteslag måles i slag per minutt.

I dagligtale (og i vitenskapelig sammenheng) snakker man ofte om kilohertz (kHz), megahertz (MHz) og gigahertz (GHz). Forholdet mellom disse begrepene er:

1 kHz = 1 000 Hz
1 MHz = 1 000 000 Hz
1 GHz = 1 000 000 000 Hz

Bølger og frekvens 
For en bølge som forplanter seg gjennom rommet er frekvens proporsjonal med forplantningshastigheten v og omvendt proporsjonal med bølgelengden , dvs.

I overgangen mellom to medier er frekvensen uendret, mens bølgelengde og forplantningshastighet endres.

Se også 
 Atomur

Referanser

Eksterne lenker 
 Frekvenser.no – Oversikt over norske frekvenser

Fysiske størrelser
Matematisk fysikk
Bølger
Signalbehandling
1000 artikler enhver Wikipedia bør ha